## Rækkefølge af interwikilinks.
Når jeg indsætter interwikilinks, gør jeg det typisk i alfabetisk rækkefølge efter bogstavkoden. Er der nogen god grund til at gøre det anderledes? -- 7. feb 2005 kl. 16:10 (CET)
 Ja, det ser pænere ud hvis det er alfabetisk efter det sprognavn, der oversættes til i den endelige artikel; jeg ved dog ikke hvad man skal gøre med ikke-latinske bogstaver (jeg sorterer dem sekundært efter ISO-koden). Se endvidere på en:, der dog ikke lader til at have medført en beslutning.
 I øvrigt synes jeg MediaWiki burde sortere linkene, uanset hvilken løsning der vælges. - 7. feb 2005 kl. 16:21 (CET)
Jeg ville nok være tilbøjelig til at være enig, hvis alle brugte latinske bogstaver, men når de ikke gør det, kommer det til at se spøjst ud uanset hvad; og så vil jeg næsten helst nøjes med den ISO-alfabetiserede liste - den er da til at finde ud af på alle sprog. -- 7. feb 2005 kl. 16:33 (CET)
 Jeg synes det ser mindre spøjst ud, hvis det man "kan" sortere, "er" sorteret. Husk på at ISO-listen ikke præsenteres for flertallet af Wikipedias besøgende, men kun for dem der bidrager til artiklerne. - 8. feb 2005 kl. 12:30 (CET)
